**Podduklianske osvetové stredisko vo Svidníku**

**Sovietskych hrdinov 160/74, 089 01 Svidník**

**PROPOZÍCIE**

**23. ročníka medzinárodnej vianočnej súťaže**

**NAJKRAJŠÍ BETLEHEM 2022**

**Organizátor:** Podduklianske osvetové stredisko vo Svidníku

Spoluorganizátor: Starostwo Powiatowe v Krosne, Historické múzeum v Dukle

**Uzávierka súťaže:** 22. november 2022

**Sprístupnenie výstavy a vyhlásenie výsledkov:** 9. december 2022v POS vo Svidníku

/podľa pozvánky/

**Poslanie súťaže:** prostredníctvom súťaže chceme prehĺbiť vzťah detí a mládeže k vianočným tradíciám, podporiť ich zručnosť, kreativitu a sebarealizáciu

**Podmienky súťaže:**

* Betlehemy musia byť zhotovené **z prírodných materiálov** (slama, prútie, cesto, šúpolie, hlina, papier, a pod.) Jednotlivé časti betlehemov (postavy, zvieratá atď.) nesmú byť kupované a musia byť pripevnené pevne k podložke.
* Súťaž je určená primárne jednotlivcom, avšak v okresnom kole budeme akceptovať aj kolektívne práce s podmienkou, že v prípade postupu na medzinárodnú výstavu bude prácu reprezentovať jeden žiak, ktorý sa uvedie na štítku
* Práca musí byť **označená štítkom** s údajmi: meno a priezvisko, vek, ročník, kategória a škola

**Súťažné kategórie:**

1. kategória: žiaci 1. – 4. roč. základných škôl

II. kategória: žiaci 5. – 9. roč. základných škôl

III. kategória: študenti stredných škôl

IV. kategória: deti, mládež a dospelí zo špeciálnych škôl a domovov sociálnych služieb

**Hodnotenie:** Porota menovaná povereným vedením POS Mgr. Miroslavom Štoffom ohodnotí všetky práce a vyberie 5 najzaujímavejších z nich, ktoré budú odmenené vecnými cenami a zároveň postúpia do finále „Medzinárodnej vianočnej súťaže betlehemov“ v Poľskom meste Dukla.

Práce je potrebné doručiť **do 22. novembra 2022** do Podduklianskeho osvetového strediska vo Svidníku a poslať vyplnenú prihlášku na adresu [pos-zuc3@svitel.sk](mailto:pos-zuc3@svitel.sk).

Kontakt: **Katarína Grúsová** - odborná pracovníčka pre výtvarníctvo, 054/75 210 68, [www.osveta.sk](http://www.osveta.sk)

**Mgr. Miroslav Štoffa**

poverený vedením POS